रोज 20 लाख के बर्तन सवारियों की तरह जा रहे यूपी, हिमाचल
सब है अवैध, लेकिन फिर भी नहीं दे रहा कोई ध्यान
भास्करन्यूज | यमुनानगर
मेटलनगरीजगाधरी के बस स्टैंड से यूपी, उत्तराखंड हिमाचल प्रदेश की बसों में सवारियों से ज्यादा बर्तन जा रहा है। वह भी नियमों को ताक पर रखकर। प्रशासन का इस ओर कोई ध्यान नहीं है। बसों में बर्तन रात के अंधेरे में ही नहीं दिन में भी जा रहा है, फिर भी किसी की नजर इस पर नहीं है। हर रोज 20 से 25 लाख रुपए के बर्तन अन्य सामान बस से दूसरे राज्य में जा रहा है। जिससे सरकार को प्रतिदिन रेवेन्यू का नुकसान है। मगर अधिकारी इससे बेखबर हैं। बस चालक परिचालक बर्तन व्यापारी चांदी कूट रहे हैं। बता दें जगाधरी में बना बर्तन देशभर में सप्लाई होता है।
सवाल: यूपी की बस में ही क्यों जाता है बर्तनों का नग यूपीकी बसों में बर्तन जगाधरी बस स्टैंड से सबसे ज्यादा लोड होता है। ध्यान रहे कि स्टैंड पर निगरानी के लिए पुलिस कर्मचारी भी तैनात है। अब सवाल ये है कि बस स्टैंड से यूपी रोडवेज की बसों में ही बर्तन क्यों सप्लाई हो रहा है। स्टैंड पर हरियाणा के अलावा पंजाब, उत्तराखंड, हिमाचल, जम्मू कश्मीर सहित अन्य राज्यों की बस आती हैं। यूपी रोडवेज की हर बस में स्टैंड से नग लोड हो रहे हैं। इन नगों में अवैध सामग्री भी जा सकती है।
चेकिंग में मिली थी शराब
कुछदिनों पहले विश्वकर्मा चौक पर यूपी की बस से जांच के दौरान नगों से शराब की बोतल भी मिल चुकी है। उसके बाद भी पुलिस सैल टैक्स विभाग के अधिकारी मामले को गंभीरता से नहीं ले रहे है। जुर्माना करने के बाद मामले को रफा दफा कर दिया था।
इनकी कार्यप्रणाली पर उठ रहे हैं सवाल
बसमें लोड होने वाले नगों की जांच की जिम्मेदारी सेल्स टैक्स विभाग की है। विभाग की गाड़ी दिन भर बस स्टैंड के पास से दौड़ती रहती है, लेकिन इस मामले में ठोस कार्रवाई नहीं कर रहे हैं। जिससे उनकी कार्यशैली पर सवाल उठ रहे है।
चेककराएंगे, हो सकता है जुर्माना
डीईटीसी(सेल्स टैक्स) राजीव चौधरी का कहना है कि यह गंभीर मामला है। अगर ऐसा है तो इसे चेक कराया जाएगा। बिना बिल नग मिलने पर जुर्माने का प्रावधान है।
बड़ी घटना हो सकती है
जिसतरह से बिना जांच के रोडवेज विभाग नग लोड कर दूसरी सीमा में लेकर जा रहा है। इसका फायदा आपराधिक प्रवृति के लोग उठा सकते हैं। क्योंकि यमुनानगर जिला यूपी की सीमा से सटा हुआ है। नग में नशीला पदार्थ अन्य घातक सामग्री भेज सकते हैं। हादसा होने पर प्रशासन जांच के नाम पर मामला दबाने का प्रयास करेगा।
गाड़ी आने से कुछ देर पहले बर्तनों से लोड होकर वाहन स्टैंड पर पहुंच जाते हैं। स्टैंड पर बाइक लेकर जाने पर पुलिस चालान कर देती है। चालक परिचालकों का ध्यान बस में सवारियों को बिठाने से ज्यादा बर्तन अन्य तरह के नग लोड करने पर रहता है। यूपी की रोडवेज के परिचालक नगों के हिसाब से टिकट काट कर सामान लेकर निकल जाते है। दिन भर यहीं सिलसिला बस स्टैंड पर चलता है।
फोन पर रहता है संपर्क
यमुनानगर | बसमें लोड होने के लिए जा रहे बर्तन।
bho_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva